Safa i Merva

Safa i Merva su prvobitno bila dva brežuljka na lokalitetu Meke a danas su to mjesta koja se nalaze unutar Mesdžidul-harama. Prilikom obavljanja hadža i umre, hadžije obavljaju ritual užurbanog kretanja između ova dva mjesta tj. Sa'j što predstavlja vadžib, odnosno jedan od farzova obreda hadždža. Safa i Merva u Kur'anu Ove dvije lokacije, koje za muslimane predstavljaju mjesta od posebne važnosti, su spomenute i u Kur'anu. O tome su u najdužoj kur'anskoj suri El-Bekare kaže: "Safa i Merva su, doista, Allahova časna mjesta, zato onaj koji Kuću Allahovu hodočasti ili umru obavi, ne čini nikakav prijestup ako obiđe oko njih a onaj koji drage volje učini kakvo dobro djelo, pa Allah je doista blagodaran i sve zna. Lokacija prije pojave islama Jedan od najodabranijih poslanika, Ibrahim je prema Božijoj naredbi svoju suprugu Hadžeru i tek rođenog sina Ismaila, također poslanika, ostavio u dolini između ova dva mjesta. U to doba područje je bilo nenaseljeno i negostoljubivo jer nije bilo ni izvora a niti zelenila. Kada su ostali bez vode Hadžera je zbog plača svoga sina pošla u potragu za vodom. U toku te užurbane potrage, tokom koje se kretala između brežuljaka Safe i Merve, čula je glas koji ju je dozivao. Bio je to glas meleka Džibrila koji je nogom udario o tlo pri čemu je potekla voda. Izvor se održao do danas i poznat je kao Zem-zem a užurbano kretanje između ova dva lokaliteta (obavlja se 7 puta) čini sastavni dio obreda hadždža i simbolizira Hadžerinu potragu za vodom. Također pogledajte Hadždž Sa'j Tavaf Zem-zem Reference Vanjski linkovi